JY LEES NOU Musiekblyspel met Bles Bridges-liedjies amper hier!
Bles Bridges-aanhangers, sit reg! Die musiekblyspel Reik Na Die Sterre – Die Musical, wat geheel en al bestaan uit nuwe verwerkings van Afrikaanse en Engelse Bles Bridges-treffers, is binnekort op die planke.
Die musiekblyspel, wat beskryf word as die grootste Afrikaanse (musiekblyspel) nog, word tussen 10 Julie en 3 Augustus vanjaar by die Staatsteater in Pretoria opgevoer. Willem Botha, Sarah Theron, Lee Scott en die Spaumer-tweeling, Marco en Marcel, is van die bekendes in die rolverdeling.
Volgens 'n mediaverklaring fokus die storielyn op 'n atletiese tiener, Stefan (Willem Botha), wat verlief raak op Jana (Kristen Raath). Hul liefdesbootjie wankel weens Jana se pa (Neels Clasen) en 'n onverwagse siekte wat lewensgevaarlik kan wees. Tussendeur al die liefde en drama word Bles se liedjies ingeweef.